Ibeyi

Ibeyi er en musikerduo som består av det fransk-cubanske tvillingparet Lisa-Kaindé Diaz og Naomi Diaz. De synger på engelsk og joruba, et nigeriansk sprog deres forfedre brukte før de ble fraktet til Cuba under den spanske slavehandelen på 1700-tallet. Selve ordet «ibeyí» betyr «tvillinger». Musikken er preget av forskjellige elementer, slik som yoruba, fransk og afro-cubansk tradisjon og nyere innflytelser, som soul, rhythm and blues, beats og sampling av akustiske instrumenter. Begge er vokalister, og Naomi spiller tradisjonelle cubanske perkusjonsinstrumenter, mens Lisa spiller piano.

Bakgrunn
Tvillingparet er født på Cuba, men efter to år flyttet familien til Paris, hvor de to vokste opp og nå er bosatt. De er døtre av den cubanske perkusjonisten Anga Díaz (kjent fra bandet Buena Vista Social Club). Deres mor er den fransk-venezuelanske vokalisten Maya Dagnino, som også fungerer som bandets manager.

I en alder av tyve utga de sitt album Ibeyi, som blant annet inneholder en hyldest til faren, som døde i 2006, mens sporet «Yanira» er til minne om deres eldre søster, som døde i 2013.

Diskografi

Album

EP-er

Singler

Referanser

Eksterne lenker 
 
 
 
 

Franske musikere
Duoer
Franske tvillinger
Artikler på riksmål